《秀亭秋怀十五首 其六》
元代·方回

宣父老于行，苦辛定六艺。至今峨冕旒，万国奉蒸祭。

当时困在陈，粒粟不能致。宰割诸侯王，重瞳气盖世。

烧纪不啻虱，烹周仅若彘。焉知千金首，乃为马童利。

此口酒可浇，是事可以置。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。